ระวังสับสนกับ ทวิกีฬา (Duathlon) ที่เป็นการผสมการวิ่งและการปั่นจักรยานเข้าด้วยกัน

**ไบแอธลอน** (อังกฤษ: Biathlon) เป็นกีฬาที่เกิดขึ้นจากกีฬาสองสาขา อย่างไรก็ตาม ไบแอธลอนมักจะหมายถึงเฉพาะกีฬาฤดูหนาวที่รวมสกีครอสคันทรีกับยิงปืนไรเฟิล ส่วนไบแอธลอนที่นิยมรูปแบบอื่น ได้แก่ ไบแอธลอนฤดูร้อน ซึ่งเป็นการวิ่งแข่งครอสคันทรีกับยิงปืนไรเฟิล และไบแอธลอนสมัยใหม่ ซึ่งเป็นการรวมระหว่างการวิ่งกับกีฬาว่ายน้ำ

ประวัติ
-------

กีฬานี้มีต้นกำเนิดในการออกกำลังกายสำหรับทหารนอร์เวย์ ในฐานะของการฝึกอบรมทางเลือกสำหรับการทหาร ไทรซิลไรเฟิลแอนด์สกีคลับ ซึ่งเป็นหนึ่งในสโมสรสกีแรกที่รู้จักของโลก ได้รับการจัดตั้งขึ้นที่ประเทศนอร์เวย์ใน ค.ศ. 1861 เพื่อส่งเสริมการป้องกันประเทศในระดับท้องถิ่น

มีการเรียกกันว่าทหารลาดตระเวน โดยเป็นการรวมกันระหว่างการเล่นสกีและการยิงปืนซึ่งมีการแข่งขันกันในโอลิมปิกฤดูหนาวใน ค.ศ. 1924 และหลังจากนั้นได้มีการสาธิตใน ค.ศ. 1928, 1936 และ 1948 แต่หลังจากนั้นไม่ได้รับการยอมรับในโอลิมปิก มีบางประเทศเป็นส่วนน้อยที่ไม่เห็นด้วยกับกติกา แต่ในช่วงกลางทศวรรษ 1950 ไบแอธลอนได้รับการบรรจุในวงการกีฬาฤดูหนาวของโซเวียตและสวีเดน และได้รับการยอมรับอย่างกว้างขวาง ความนิยมครั้งใหม่ได้ช่วยให้เกิดความพยายามที่จะให้ไบแอธลอนได้รับการบรรจุในโอลิมปิกฤดูหนาว

ส่วนการแข่งขันชิงแชมป์โลกครั้งแรกของไบแอธลอนได้จัดขึ้นใน ค.ศ. 1958 ที่ประเทศออสเตรีย และใน ค.ศ. 1960 ได้นำมาบรรจุไว้ในกีฬาโอลิมปิกในที่สุด และที่แอลเบิร์ทวิลล์ใน ค.ศ. 1992 ได้มีการอนุญาตให้ผู้หญิงเข้าแข่งขันไบแอธลอนเป็นครั้งแรก

การแข่งขันใน ค.ศ. 1958-1965 ใช้ชนวนกลางกำลังสูง เช่น .30-06 สปริงฟิลด์ และ 7.62×51 มม.นาโต้ เป็นต้น ก่อนจะมาเป็นกระสุนชนวนริมไรเฟิล .22 เป็นมาตรฐานในปี ค.ศ. 1978 โดยกระสุนได้รับการบรรจุในเข็มขัดรอบเอวของผู้เข้าแข่งขัน รายการเดี่ยวคือบุคคลชาย 20 กม. ที่ครอบคลุมส่วนแยกต่างหากสี่ส่วนและการยิงที่ระยะ 100, 150, 200 และ 250 ม. ซึ่งระยะเป้าหมายลดลงเป็น 150 ม.และมีเพิ่มการแข่งแบบผลัดใน ค.ศ. 1966 และระยะการยิงก็ลดลงเหลือ 50 ม. ใน ค.ศ. 1978 กับเป้าเชิงกลที่ได้รับการเปิดตัวในโอลิมปิกฤดูหนาว 1980 ที่เลกเพลซิด

ดูเพิ่ม
-------

* ไบแอธลอนเวิลด์คัพ
* ไบแอธลอนชิงแชมป์โลก

กีฬาหลากหลายอื่น:

* ไตรกีฬา
* ปัญจกีฬาสมัยใหม่
* มวยหมากรุก

อ้างอิง
-------

1. ↑  แมคดัลนา นูเนอร์ คว้าทองแรกให้เยอรมนี แวนคูเวอร์เกมส์[*ลิงก์เสีย*] (ไทย)
2. ↑  biathlon - ดิกชันนารี อังกฤษ - ไทย Dictionary English - Thai (ไทย)
3. ↑  Summer Biathlon
4. ↑  "Take Up Modern Pentathlon - Guide by Sam Weale". คลังข้อมูลเก่าเก็บจากแหล่งเดิมเมื่อ 2012-10-25. สืบค้นเมื่อ 2012-10-20.
5. ↑  The History of Biathlon - Minnesota Biathlon
6. ↑  "History - International Biathlon Union - IBU". คลังข้อมูลเก่าเก็บจากแหล่งเดิมเมื่อ 2015-02-04. สืบค้นเมื่อ 2012-10-20.
7. ↑  "Biathlon at the 1980 Lake Placid Winter Games". คลังข้อมูลเก่าเก็บจากแหล่งเดิมเมื่อ 2008-12-08. สืบค้นเมื่อ 2012-10-20.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ทวิกีฬา**

* Biathlonworld.Com – A cooperation between IBU and EBU; with race results/statistics, TV schedules, live competition results, and so on.
* Belarussian Biathlon Union (เบลารุส)
* Russian Biathlon Union[*ลิงก์เสีย*] (อังกฤษ)
* Russian Biathlon Union เก็บถาวร 2007-08-13 ที่ เวย์แบ็กแมชชีน (รัสเซีย)
* U.S. Biathlon Association
* U.S. Archery Biathlon
* History of Biathlon เก็บถาวร 2011-10-04 ที่ เวย์แบ็กแมชชีน
* Biathlon Canada

| * ด
* ค
* ก
กีฬาในโอลิมปิกฤดูหนาว |
| --- |
| 
* เคอร์ลิง
* ทวิกีฬาฤดูหนาว
* บอบสเล
* ลูช
* สเกตความเร็ว
* สเกตความเร็วระยะสั้น
* สกีกระโดดไกล
* สกีนอร์ดิกผสม
* สกีลงเขา
* สกีลีลา
* สกีวิบาก
* สเกตลีลา
* สเกเลตัน
* สโนว์บอร์ด
* ฮอกกี้น้ำแข็ง

 |  |
| 
* *ดูเพิ่ม:* กีฬาในพาราลิมปิก และ กีฬาในโอลิมปิกฤดูร้อน

 |